ཁོང་གི་མ་ཡུམ་ལགས་ཀྱང་ཅི་བྱེད་ཆ་མ་འཚལ་བའི་རྐྱེན་གྱིས་སྙིང་རླུང་གི་ནད་ཀྱིས་མནར་གྱིན་པ་དང་ཁོང་གི་ཡབ་ལགས་དང་འདྲ་བར་རང་གི་བུ་ཕྲུག་ལ་བཀྱེད་ནས་བསྡད།འོན་ཀྱང་མོའི་རེ་བ་ཡོད་ཚད་སྟོང་ཟད་དུ་གྱུར་མེད་དེ།གཅིག་ནས་བརྩམས་སྒྲུང་འབྲི་མཁན་ཞིག་བྱ་འདོད་པ་དང་།གཉིས་ནས་ཁེབ་ཁ་ཊིཨ་རིའི་མ་སུར་ཆའུ་སེ་ཚི་མངའ་སྡེར་ཡོད་པའི་བྱེ་མ་དང་འཁྱག་རོམ་གྱིས་གྲུབ་པའི་ཕྱེད་གླིང་ཞིགརུ་གནས་སྤོ་འདོད་པ་དེ་རེད།དེ་སྔ་མོས་སྐབས་ཤིག་ལ།ཀུན་གྱིས་ཨ་གསར་བྱེད་སའི་དུས་དེབ་ཤིག་ལ་སྒྲུང་ཐུང་འགའ་བསྐུར་མྱོང་ནའང་རྩོམ་ཚང་མ་དུས་དེབ་དེས་ཕྱིར་བསློགས་པས་མོ་རང་ཚིག་པ་ཟ་སླ་ཞིང་གནས་ལུགས་མི་རྩི་མཁན་ཞིག་ཏུ་གྱུར་ཏེ་ཕྲུ་གུ་ཚོའི་མདུན་ནས་ཀྱང་རང་གི་ཁྱོ་ཀ་ལ་དྲག་ཏུ་སྡིགས་པར་བྱེད།དེ་ནས་བཟུང་ཕྲུ་གུ་ཚོས་ཀྱང་མོ་རང་སྨྱོན་པ་ཆགས་འདུག་སྙམ།